מילון מונחים

אורח- משתמש שלא רשום למערכת המסחר.

בעל חנות- משתמש בתפקיד מוכר שפתח חנות, יכול להגדיר מדיניות קנייה, לנהל מלאי, ולהגדיר מדיניות הנחות. בנוסף, רשאי למנות בעלי חנות ומנהלי חנות נוספים עבור חנותו.

הנחה גלויה- מורכבת מאחוז הנחה ומשך הנחה שמהלכה המחיר המוצג לקונים הוא המחיר לאחר ההנחה. הקונים רואים גם את המחיר המקורי ואת מועד סיום ההנחה.

הנחה מותנית- מורכבת ממשך הנחה, אחוז הנחה ותנאי הנחה. הנחה זו מוצגת לקונים ומגדירה את תנאי ההנחה.

הנחה נסתרת- מורכבת ממשך הנחה, אחוז הנחה וקוד הנחה. מימוש ההנחה הוא ע"י קוד הנחה במעמד הקנייה, במידה והקוד תקין ותקף הקונה יקבל את ההנחה הנקובה.

כניסה מזוהה- (login) כניסה למערכת עבור מנויים על ידי הזנת פרטים מזהים וסיסמא שנקבעה בעת ההרשמה למערכת.

מדיניות הנחות- מדיניות הנחה מגדירה מי רשאי לקבל הנחה ובאיזה אופן, בשעת קניית מוצרים בחנות, מהם סוגי ההנחה, ומהם הכללים החלים עליהם.

מדיניות קנייה/רכישה- מגדירה אופני קנייה שונים וחוקים להפעלתם ושילובם. למשל מדיניות קניה מגדירה מי רשאי לקנות מוצרים בחנות, מהם מסלולי הרכישה האפשריים, ומהם הכללים החלים עליהם.

מנהל חנות- מנוי בתפקיד מנהל עבור חנות מסוימת, ממונה ומקבל הרשאות ע"י בעל החנות.

מנהל מערכת- משתמש בתפקיד קונה מנוי. אחראי על התייחסות לפניות קונים ומכרים, שמירה על מסחר הוגן ופעילות תקינה של מערכת המסחר.

מנוי- משתמש שנרשם למערכת המסחר.

מערכת מסחר- מערכת המורכבת מאוסף חנויות ומאפשרת תשתית מסחר בין מוכרים לקונים.

משתמש- אדם בעל שם ייחודי במערכת שממלא במערכת את אחד התפקידים הבאים: מוכר, קונה, או מנהל, יכול למלא תפקיד יחד.

סל קניות- מורכב ממוצרים שנבחרו ע"י משתמש בתפקיד קונה מחנות יחידה במערכת המסחר. לכל משתמש סל קניות יחיד לחנות.

עגלת קניות- מורכב מאוסף כל סלי הקניה של משתמש בתפקיד קונה.

קונה אורח- משתמש בתפקיד קונה שהינו אורח במערכת.

קונה מנוי- משתמש בתפקיד קונה שהינו מנוי במערכת.

קנייה במכירה פומבית- אחד מסוגי הרכישה האפשריים במערכת המסחר. מוגדר ע"י מחיר התחלתי להצעה ומשך מכירה. כל עוד המכירה לא הסתיימה, מנויים יכולים להגיש הצעות עבור מוצר. רק הצעות גדולות יותר ממחיר הצעה ההתחלתי ומכל ההצעות הקודמות שהוגשו יתקבלו.

קנייה מיידית- אחד מסוגי הרכישה האפשריים במערכת המסחר. המשתמש נדרש לשלם את הסכום הנקוב במוצר על מנת לקנות אותו באופן מיידי.

קנייה ע"י הגשת הצעת קנייה- אחד מסוגי הרכישה האפשריים במערכת המסחר. בסוג קניה זה משתמש רשאי להציע מחיר עבור מוצר. בעלי החנות או מנהלי החנות בעלי ההרשאה המתאימה רשאים לקבל, לדחות, או להציע הצעת נגד להצעת המשתמש. משתמש יכול לקנות מוצר רק לאחר קבלת אישור מבעלי/מנהלי החנות.

קנייה/רכישה בהגרלה- אחד מסוגי הרכישה האפשריים במערכת המסחר. מוגדרת ע"י מחיר מוצר ותקופת מכירה. באפשרות קניה זו, המנויים רוכשים סיכויי זכייה במוצר.

שירותים חיצוניים- ביצוע פעולות ממוקדות מחוץ לגבולות המערכת ע"י שימוש בשירותים חיצוניים כמו גביית כספים ואספקת מוצרים.